als_Latn dik_Latn sag_Latn
Profesori i së Drejtës Kushtetuese, Riza Smaka, e ka vlerësuar se është për tu vajtuar gjendja e tanishme në sistemin e drejtësisë në Republikën e Kosovës.
Smaka ka komentuar për Indeksonline se në të gjitha institucionet shtetërore gjendja është tepër e keqe. Ai ka thënë se qytetarët e kanë humbur krejtësisht besimin në drejtësi.
“Gjendja në Prokurori, Gjyqësi, Administratë Publike, Presidencë, Qeveri e kështu me radhë në institucionet publike është tepër e keqe. Prokuroria ishte dashtë të konsolidohej ka shumë raste që nuk janë përfunduar, nuk janë nis procedurat. Prokuroria nuk është efikase, nuk është gjyqësori. Qytetarët e kanë humbur besimin krejtësisht në gjyqësor që është një moment i keq për shtetin. Në vend se Presidentja ta dhe ta konfirmojë zgjedhjen e kryeprokurorit të shtetit, bile së paku të kompletohet”, ka thënë Smaka për Indeksonline të martën para dite.
Smaka ka komentuar edhe akuzat e ushtruesit të detyrës së kryeprokurorit të shtetit Syl Hoxha, që i bëri dje gjatë një konference për media.
Ai tha se këto gjëra nuk donë koment, duke shtuar se një institucion i lartë nuk guxon të ketë kësi pa përgjegjësie.
“Këto gjëra s’kanë koment. Kur është një person titullar bartës i një institucioni të lartë duhet të ketë edhe përgjegjësi, sepse është figurë publike përfaqëson institucion të nivelit të lartë e jo figurë të nivelit të ulët. Është zhgënjyese kjo që po ndodhë”.
Sipas Smakaj drejtësia tashmë veç është në kolaps për shkak të lendeve të shumta. Ai madje ka thënë se krejt këto lëndë që janë grumbulluar është si të mos ketë gjyqësi fare Republika e Kosovës.
“Drejtësia është në kolaps sepse janë mbi 300 mijë lëndë të pa kryera, kjo është si të mos kemi gjyqësor. Kjo është gjendja e mjerueshme, nuk do koment. Hajde ta marrim Gjykatën Kushtetuese si u është vazhduar mandati anëtarëve në kundërshtim me ligjin”, ka thënë Smaka.
Smaka konsideron se tash janë kushtet për tu punuar dhe është investuar në infrastrukturë, që sipas tij, nuk ka arsye që të ketë kësi problemesh të natyrës teknike.
“Gjendja është tepër keq, nuk ka koment, gjendja është për ta vajtuar. Unë kam punuar në Gjykatë Supreme, po atëherë s’kemi pasur kompjuterë, për një germë ose një presje është dashur ta kthejnë edhe një herë, tash kushtet janë të gjitha.
Janë modernizuar është investuar, Kosova i ka pasur gjithë diku 80 mijë lëndë të pa kryera, ndërsa sot i ka mbi 300 mijë lëndë të pa kryera”, ka thënë Smaka.
Smaka ka thënë se qytetarët janë përball një dileme a t’i zgjedhin problemet me Kanun apo duke u bazuar në ligj.
“Kjo është humbje e besimit të qytetarëve në drejtësi. Po ta kishim ne një kontest për një çështje kontrate apo çka di unë, a të shkojmë sipas Kanunit të Lekës apo ta presim Gjykatën që se zgjedh fare problemin për dhjetë vjet”, ka thënë ai.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn